SpaceX ilmoitti maanantaina lennättävänsä kaksi yksityishenkilöä Kuun ympäri vuonna 2018. He ovat ensimmäiset amerikkalaiset miehitetyllä kuulennolla sitten 60- ja 70-lukujen jälkeen.

SpaceX:n toimitusjohtaja Elon Musk sanoi kahden turistin maksaneen matkastaan jo merkittävän varausmaksun. – Kuten Apollo-astronautit aikoinaan, nämä turistit kantavat mukanaan koko ihmiskunnan toiveita ja unelmia, Musk sanoi.

Turistit lennätetään Crew Dragon -kapselilla, jolla tehdään ensimmäiset miehittämättömät kokeet tämän vuoden loppupuolella. Samantyyppisellä kapselilla viedään tavaraa kansainväliselle ISS-avaruusasemalle. Parannellulla versiolla voidaan kuljettaa myös ihmisiä. Turistien lento kestää viikon.

Lähteet: AFP, Reuters